Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 1000/12/8806	Košice, 21.3.2013
EEČ : 2-65-94-2013

U Z N E S E N I E

Trestná vec:	obvinený XXXXX a spol.  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
že v Moldave nad Bodvou, okres XXXXX – okolie, ako rodičia  Evy Rybárovej, nar. 18. 04. 1996, žiačky Základnej školy a gymnázia  s vyučovacím jazykom maďarským v Moldave nad Bodvou , umožnili jej bezdôvodne a bez ospravedlnenia vynechať od novembra 2011 do júna 2012 , celkom 667 vyučovacích hodín, 

Podľa §216 odsek 2 Trestného poriadku je určená všetkým obvineným skúšobná doba v trvaní 12 mesiacov.
Z priloženého spisového materiálu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením vyšetrovateľky OR PZ, Odboru kriminálnej polície, Oddelenia všeobecnej kriminality, XXXXX – okolie, sp. zn. ČVS:ORP-705/0VK-KS-2012  bolo 18. 12. 2012 vznesené XXXXX, nar. 31. 07. 1967 v Košiciach a Eve Rybárovej nar. 02. 03. 1970 v Košiciach, obaja bytom XXXXX, XXXXX, okres, XXXXX – okolie, obvinenie pre prečin ohrozovania mravnej výchovy mládeže podľa § 211 ods. 1 písm. b, ods. 3 písm. a/ Trestného zákona.

Asociálneho konania sa obvinení dopustili na tom skutkovom základe, ako to deklaruje enunciát tohto rozhodnutia.

Vo veci činná vyšetrovateľka predložila 18.02.2013 vyšetrovací spis s návrhom na konečné opatrenie ako to má na mysli ustanovenie § 216 ods. 1 Trestného poriadku.

Obvinení XXXXX a XXXXX sa v rámci prípravného konania ku skutku kladenému  im za vinu v celom rozsahu priznali. Oľutovali ho a predložili víziu snahy o jeho reštaurovanie. So  zastavením trestného stíhania vyjadrili súhlas. Plnohodnotne spolupracovali pri objas¨ľovaní svojho sociálne neprijateľného konania. Nieto pritom pochybností, že vyhlásenie obvinených bolo spontánne, vážne mienené a zrozumiteľné (§ 216 ods. 1 písm. a/ Trestného poriadku).

Zástupca poškodeného (opatrovník maloletého dieťaťa) vypovedal,                    že konaním obvinených, nevznikla ním zastupovanému dieťaťu - aplikáciou odklo¨ľujúceho   inštitútu  - žiadna trestnoprávne relevantne zohľadniteľná ujma ( § 216 ods. 1 písm. b / Trestného poriadku ). 

	Z obsahu vyšetrovacieho spisu je evidentné, aký  je aktuálny  postoj obvinených k represii za ich asociálne konanie. XXXXX   má síce 7 záznamov o odsúdení. Naposledy rok 1996 s fikciou zahladenia odsúdenia.  XXXXX, v odpise z registra trestov bez záznamu. Hodnotení sú v mieste bydliska  pozitívne a voči ich správaniu – okrem nezabezpečenia povinnej školskej dochádzky dcéry – nebolo vážnejších výhrad ( 216  ods. 1 písm. c/ Trestného poriadku ). 

	Vzhľadom na osobu páchateľov, spôsob vykonania posudzovaného činu a jeho následky som dospel k záveru, že návrh vyšetrovateľky OR PZ XXXXX – okolie na podmienečné zastavenie trestného stíhania je solídny a má oporu v zhromaždenom dôkaznom aparáte. 

	Podmienečné zastavenie trestného stíhania je vzhľadom na všetky okolnosti prípadu korektné a zohľad¨ľujúce aktuálny dôkazný status. Tiež záujem society               na primeranej represii. Aplikáciu mimosúdneho inštitútu považujem, čo do formy i obsahu, za vhodnú a legálnu a to i s ohľadom na typológiu spáchaného trestného činu. S prihliadnutím na konštatované skutočnosti rozhodol som tak, ako to vyhlasuje výrok tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Zemko
prokurátor